Diari Oficial de la Generalitat Valenciana


Sumari del DOGV 5953, del 12-02-2009 (2009/1390)

Informació pública del Projecte d'Urbanització del Programa d'Actuació Integrada del Sector 10 del Pla General d'Ordenació Urbana de l'Alcúdia.
-----------------------------------------------------------------------------------------------------------------------------------------------

### Dades del document

Número de DOGV
:   5953

Data del DOGV
:   12-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1390


Data del document
:   14-01-2009

Organisme emissor
:   Ajuntament de l'Alcúdia

Tipus de document
:   Informació Pública

Descriptors 

:   * Alcúdia, l'
    * administració local
    * pla d'urbanisme

Informació pública del Projecte d'Urbanització del Programa d'Actuació Integrada del Sector 10 del Pla General d'Ordenació Urbana de l'Alcúdia. [2009/1390]  
En compliment d'allò previst en la legislació urbanística, per la present es fa públic que per acord pres per la Junta de Govern Local, en sessió celebrada en data 13.01.2009, s'ha acordat el següent:  
«Vist que la Junta de Govern Local, en sessió celebrada en data 04.11.2006, aprovà definitivament el Projecte de Reparcel·lació del Programa d'Actuació Integrada del Sector 10 del Pla General d'Ordenació Urbana de L'Alcúdia, del qual és urbanitzador adjudicatari la mercantil Geinva, SA, segons acord pres pel Ple de l'Ajuntament en sessió celebrada en data 20.12.2005.  
Ja que l'acord d'aprovació de la programació del sector es prengué sobre la base del projecte d'urbanització presentat per l'agent urbanitzador, per un import d'execució de 2.343.415,76 € (IVA inclòs).   
Ja que s'ha formulat proposta de retaxació de càrregues del sector per part de l'agent urbanitzador per a donar una solució al problema generat per l'evacuació d'aigües de pluja del sector, com a conseqüència de la impossibilitat d'executar la solució prevista en el projecte d'urbanització, per la disconformitat de la comunitat de regants titular de la servitud d'aigües en què estava previst vessar les aigües de pluja de la xarxa separativa.   
Ja que s'ha estimat en un cost de 116.122,54 € l'import de les obres de la nova xarxa separativa d'aigües residuals que caldrà executar, caldrà repercutir proporcionalment a l'aprofitament urbanístic atorgat en la reparcel·lació amb la totalitat de les finques resultants del Sector.  
Atés allò previst en la Llei 6/1994 Reguladora de l'Activitat Urbanística, aplicable a l'expedient segons allò establert en les disposicions transitòries de la Llei 16/2005, de 30 de desembre, Urbanística Valenciana (LUV), i el Reglament d'Ordenació i Gestió Territorial Urbanística (aprovat per Decret 67/2006, de 12 de maig, de la Comunitat Valenciana).  
Atés l'informe elaborat per la tècnica encarregada de la supervisió municipal de les obres, se sotmet a consideració de la Junta de Govern l'aprovació dels següents acords:  
Primer. Sotmetre a informació pública, per termini de 20 dies a comptar des de la data de publicació i notificació de l'acord, als efectes que els interessats formulen les al·legacions que estimen oportunes, el projecte d'urbanització, amb la modificació introduïda per a la nova solució per a la xarxa separativa d'aigües residuals del Programa d'Actuació Integrada del Sector 10 del Pla General d'Ordenació Urbana de l'Alcúdia, del qual és urbanitzador adjudicatari la mercantil Geinva, SA.  
Segon. Sotmetre a informació pública, per termini de 20 dies a comptar des de la data de publicació i notificació de l'acord, als efectes que els interessats formulen les al·legacions que estimen oportunes, la memòria de retaxació de càrregues d'urbanització del Programa d'Actuació Integrada del Sector 10 del Pla General d'Ordenació Urbana de l'Alcúdia, del qual és urbanitzador adjudicatari la mercantil Geinva, SA.  
Tercer. Ordenar la publicació de l'anunci en el Butlletí Oficial de la Província, Diari Oficial de la Comunitat Valenciana i al tauler d'anuncis de la corporació.  
Quart. Notificar aquest acord als interessats.  
Cinquè. Facultar l'alcalde tan àmpliament com en dret siga procedent per a l'execució dels anteriors acords.»  
Contra el present acord, que és de tràmit, no poden interposar-se recursos, sense perjudici dels que corresponguen contra l'acord d'aprovació definitiva dels procediments.  
L'Alcúdia, 14 de gener de 2009.- L'alcalde: Robert Martínez Correcher.